cy es es en es cy cy ca en cy nl en cy su cy en cy es eo de cy fr cy jbo cy cy cy fr it cy cy jbo cy cy en en cy cy cy fr it cy cy cy cy cy en fr cy cy cy fr nl cy cy cy cy cy en fr cy cy cy fr nl cy cy jbo cy cy en fr jbo cy cy cy cy cy cy cy cy cy cy cy cy cy cy cy cy cy cy nl cy la es cy nb cy en cy ru cy su cy ceb cy cy ca en cy nl en cy su cy su cy es es en es
Hyb bysus yn lle canolfan ailgylchu Waungron | POBL CAERDYDD | #PoblCaerdydd
6 Gwlad actio Adar Gleision Addysg am dram amgen Amgeuddfa Werin Cymru Aneirin Karadog anufudd-dod dinesig Archif Aros mewn Arswyd Arthur Machen Bardd Plant Cymru BBC Cymru BBC Radio Cymru Bluebirds Busnes Cadeirlan LLandaf Caerdydd Calan Gaeaf Canolfan mileniwm Cymru Capel y Crwys Cariad Carwyn Jones chwedl cig clybio Cwis Cwpan y Byd 2013 rygbi'r gynghrair cyfaddawd cyfrwng argraffu Cymraeg Cynghanedd Cŵn Dafydd Huws Datgyfodiad dathlu penblwydd De-Ddwyrain Asia dicter Disgo diwedd y byd Dyddiadur y Dyn Dwad Elyrch ffansin galar Gareth Blayney Gareth Thomas Gary Slaymaker gemwaith Geraint Lewis Gigs good cop bad cop Gulp Guto Pryce Gwesty Nos Da Gwyl 100 Dylan Thomas hanes Cymru Hywel Emrys Iaith John Rea Leighton Andrews Llwyau caru Mabinogi Made in Roath Merêd Evans Mewn Cymeriad Motorpoint Arena New Theatre Nosweithiau mas perfformio perthynas Pobl y Cwm Prifddinas pync RLWC2013 RSPB Ruth Mclees Ryan Davies Rygbi Rygbi'r Cynghrair Santes Dwynwen Sant Ffolant Sant Teilo sector preifat sioeau ysgol siopa Sombis Splott Stadiwm y Mileniwm sylwebu talent teyrngarwch Time Flies traddodiad Y Dinesydd ymchwil Y Meirw Byw ymlacio Ysgolion cynradd
Bydd cabinet Cyngor Dinas Caerdydd yn trafod cynnig i drawsnewid yr hen safle ailgylchu a gwastraff ar Waungron Road yn gyfnewidfa fysus newydd. Byddai’r cynnig yn darparu cyfleuster hollbwysig ar gyfer llwybr trafnidiaeth gyhoeddus newydd ar draws Gogledd-orllewin Caerdydd.
Mae Cynllun Datblygu Lleol Caerdydd wedi cynnig nifer o safleoedd strategol ledled y ddinas sydd wedi’u clustnodi i gael eu datblygu i ddarparu rhwydwaith trafnidiaeth bysus gwell o lawer. Bydd unrhyw gynigion a glustnodwyd ar gyfer y safleoedd strategol hyn yn destun y broses gynllunio lawn ac ymgynghoriad statudol.
Dywedodd y Cynghorydd Ramesh Patel, Aelod y Cabinet dros Drafnidiaeth, Cynllunio a Chynaliadwyedd:
“Bydd y safle yn Waungron Road yn galluogi pobl sydd am deithio ar draws y ddinas o’r gorllewin i’r dwyrain ac i’r cyfeiriad arall i deithio ar y bws heb orfod dod i mewn i ganol y ddinas, gan sicrhau bod y teithiau’n cymryd llai o amser ac yn fwy uniongyrchol. Bydd hyn yn galluogi pobl yng nghymunedau lleol Trelái, Caerau a’r Tyllgoed sydd am deithio i Ysbyty Athrofaol Cymru neu ogledd a dwyrain Caerdydd i newid bws yn y cyfleuster hwn i wneud eu teithio’n fyrrach o ran amser.
“Mae’r safle’n agos i’r llinell reilffordd bresennol, gan roi mwy o gyfle i newid o’r bws i’r trên, gan gynyddu nifer y cyrchfannau y gellir eu cyrraedd yn rhanbarth De-ddwyrain Cymru o’r safle hwn. Bydd nifer y cerbydau sy’n defnyddio’r safle o dan y cynnig hwn hefyd yn lleihau o gymharu â’i ddefnydd blaenorol fel cyfleuster gwastraff.
“Mae’r Cyngor yn ymrwymedig i wella seilwaith trafnidiaeth gyhoeddus er mwyn gallu cyflawni ein nod o greu rhaniad moddol 50/50 rhwng y sawl sy’n teithio mewn car a’r sawl sy’n teithio ar drafnidiaeth gyhoeddus. Mae’n rhaid i drafnidiaeth gyhoeddus fod yn ddewis amgen deniadol a hygyrch a byddwn yn parhau i weithio gyda gweithredwyr trafnidiaeth gyhoeddus i ddarparu’r seilwaith i helpu gyda’r broses hon.”
Golwg o’r safle o’r awyr
Mae CDLl Caerdydd wrthi’n cael ei archwilio gan Arolygydd Cynllunio Annibynnol Llywodraeth Cymru ac yn dilyn nifer o wrandawiadau cyhoeddus diweddar, mae swyddogion y Cyngor yn mynd i’r afael â’r pwyntiau a godwyd a byddant yn ymateb iddynt o fewn y cyfyngiadau amser a bennwyd gan yr Arolygydd Cynllunio.
Ar ôl i’r cyfleuster gwastraff gael ei gau, dywedodd y Cynghorydd Bob Derbyshire, yr Aelod y Cabinet dros yr amgylchedd:
“Ar adeg pan fo’r Cyngor yn wynebu pwysau ariannol nas gwelwyd ei math o’r blaen, mae’n hanfodol ein bod yn gwneud y defnydd gorau o’n cyfleusterau. Yn y chwe mis cyntaf ers i’r safle ar Waungron Road gau, mae canolfannau gwastraff ac ailgylchu gwastraff y cartref wedi cynyddu 69 y cant.”
“Mae pryderon wedi’u codi y byddai cau’r cyfleuster yn arwain at gynnydd mewn achosion o dipio anghyfreithlon yn yr ardal ond mae’r gwrthwyneb wedi digwydd mewn gwirionedd. Mae tunelledd y gwastraff sy’n cael ei dipio’n anghyfreithlon wedi gostwng ac mae casgliadau o eitemau sengl, a oedd yn 112 y mis ar gyfartaledd yn y gorffennol, bellach yn 79 y mis ar gyfartaledd.
Yn amodol ar y broses o wneud penderfyniadau, rydym yn croesawu’r cynnig hwn fel ffordd bosibl o wneud defnydd synhwyrol o’r safle”
sylw ar yr adroddiad yma
© Hawlfraint 2019 POBL CAERDYDD. Cedwir Bob Hawl.